ทำให้แฟนหึง รักษาความสัมพันธ์ให้ยังแน่นแฟ้น
วิธีการยั่วให้แฟนหนุ่มหึงแบบพองามคือการแสดงให้เขาเห็นว่าคุณไม่ต้องมีเขาก็สนุกได้ ใช้เวลาสนุกสนานไปกับเพื่อนๆ ของคุณ และหากเขาถามถึงทีหลังก็บอกเขาไปว่าคุณคิดถึงการได้ออกไปเที่ยวกับเพื่อนๆ และต้องการมีเวลาส่วนตัวกับ “เพื่อนสาว” มากแค่ไหน คุณต้องทำให้เขารู้สึกได้ว่าคุณมีความสุขดีและใช้ชีวิตได้อย่างสนุกสนานแม้ว่าเขาจะไม่ได้อยู่ด้วย  โทรหาเพื่อน ชวนกันออกไปคลับหรือทำอะไรที่พวกคุณชอบด้วยกัน ออกไปเที่ยวกลางคืนกับเพื่อนสาว หากคุณรู้สึกว่าโดนแฟนหนุ่มละเลย การใช้เวลาสนุกสนานโดยปราศจากเขาคือวิธีที่ดีในการทำให้เขาคิดถึงคุณ นอกจากนี้ นี่ยังเป็นโอกาสอันดีที่คุณจะได้เบี่ยงเบนความสนใจของตัวเองไปจากความเจ็บปวดที่คุณอาจจะได้รับ เมื่อโดนแฟนหนุ่มละเลยอีกด้วย อย่าแค่ "ใช้"​ เพื่อนเป็นแค่เครื่องมือในการทำให้แฟนหึง ไม่มีใครอยากเป็นเพื่อนกับคนที่ทำให้รู้สึกว่าแค่ใช้ประโยชน์จากพวกเขาเพื่อทำให้แฟนหึงหรอก ใช้เวลาเอาใจใส่เพื่อนและใช้เวลากับพวกเขาเยอะๆ คุณจะได้มีเพื่อนๆ อยู่เคียงข้างเผื่อว่าความสัมพันธ์ของคุณกับแฟนมาถึงทางตัน หากสาเหตุที่คุณอยากให้แฟนหึงเกิดจากการที่แฟนของคุณคุยหรือส่งข้อความคุยกับสาวๆ สิ่งแรกที่คุณต้องทำคือใจเย็นไว้ หากเขาอยากยั่วให้คุณโมโห การที่คุณไปโวยวายหรือโกรธก็จะเข้าทางเขาทันที คุณควรจะทำตัวสบายๆ และทำราวกับว่าคุณไม่สนใจแทน  บางทีแฟนของคุณอาจจะหว่านเสน่ห์ใส่สาวอื่นโดยที่ไม่รู้ตัวก็ได้ ดังนั้นอย่าเพิ่งด่วนตัดสินจำเลยและลองคุยกับเขาดูหากเรื่องนี้รบกวนจิตใจคุณ ตอนที่คุยกันก็ใจเย็นๆ และแสดงท่าทีเข้าอกเข้าใจ อย่าไปกล่าวหาหรือหัวร้อนใส่เขาล่ะ หากคุณเห็นเขาคุยกับสาวอื่นและรู้ว่าเขาแค่อยากให้คุณอารมณ์ขึ้น ทางที่ดีที่สุดที่จะตอบโต้คือทำเหมือนไม่มีอะไรสลักสำคัญเกิดขึ้น เดินไปคุยกับคนอื่นซะ หรือถ้าเขาคุยกับสาวอื่นอยู่ตรงหน้าคุณก็ร่วมวงสนทนาไปด้วยเลยและทำตัวเป็นมิตรสุดๆ กับสาวคนนั้น เขาอาจจะไปไม่เป็นเลยก็ได้เมื่อเห็นว่าคุณไม่ได้ใส่ใจหากเขาคุยกับสาวอื่น และหากว่าปกติแล้วแฟนคุณก็มีท่าทีแบบนี้อยู่แล้ว คุณอาจจะต้องถามตัวเองแล้วล่ะว่ามาเสียเวลาคบกันคนแบบนี้ทำไมตั้งแต่แรก เพื่อให้แฟนของคุณพะว้าพะวงว่าคุณกำลังทำอะไรกันแน่ ลองปล่อยเวลาให้ผ่านไปสักพักแล้วค่อยตอบเมื่อเข้าส่งข้อความหรือรับสายเมื่อเขาโทรมาหา แต่ก็อย่ารอจนนานเกินควร (เช่น ปล่อยจนผ่านไปสองสามวัน) แต่ถ้าคุณแค่รับสายเขาไม่ทัน อย่าโทรกลับทันที ให้รอผ่านไปสักหนึ่งถึงสองชั่วโมงก่อน หากแฟนของคุณถามว่าตอนนั้นคุณทำอะไรอยู่ ก็ทำราวกับว่าคุณเพิ่งทำอะไรที่สนุกและน่าตื่นเต้นมา คุณอาจจะอยากคุยกับเขาเพียงสั้นๆ แต่หากทำอย่างนั้นก็มีโอกาสที่เขาจะหงุดหงิดและคิดว่าคุณไม่อยากคุยด้วย คุณควรทำให้เขารู้สึกว่าเขาได้พลาดที่จะทำอะไรสนุกๆ ไปมากกว่า การหว่านเสน่ห์กับชายอื่นอาจจะยุ่งยากอยู่สักหน่อยและอาจจะทำให้แฟนหนุ่มของคุณโกรธหรือรู้สึกหึงหวง แต่การออกไปเที่ยวกับเพื่อนผู้ชายนั้นเป็นเรื่องบริสุทธิ์ใจแต่ได้ผลดี ลองไปใช้เวลาส่วนตัวกับบรรดาเพื่อนผู้ชาย ทำอะไรที่พวกคุณชอบด้วยกันและคุยกันอย่างสนุกสนาน และหากแฟนหนุ่มของคุณถามก็เล่าให้ฟังแบบละเอียดๆ ไปเลย นี่จะทำให้เขานึกสงสัยในระดับความสัมพันธ์ของคุณและเพื่อนได้   แฟนของคุณอาจจะไม่รู้สึกอะไรเลยก็ได้หากคุณออกไปเที่ยวกับเพื่อนผู้ชาย ดังนั้น คุณต้องแสดงออกให้ชัดเจนว่าคุณกับเพื่อนหนุ่มๆ เหล่านี้สนิทกันจริงๆ และพวกเขาทำให้คุณหัวเราะได้ หากแฟนของคุณยังเพิกเฉย เพิ่มเวลาที่ใช้ร่วมกับเพื่อนผู้ชายของคุณขึ้นอีก จนกระทั่งเขาสังเกตได้ว่าคุณแบ่งเวลาที่ควรใช้กับเขาไปใช้กับเพื่อนของคุณแทน การชวนเพื่อนผู้ชายของคุณออกไปเที่ยวพร้อมกับแฟนหนุ่มของคุณก็เป็นความคิดที่ไม่เลว หากเพื่อนผู้ชายของคุณสนิทกับแฟนคุณอยู่แล้ว วิธีนี้อาจใช้ไม่ได้ผลนัก แต่ถ้าคุณสนิทกับเพื่อนผู้ชายเหล่านี้มากก็ลองทำตัวร่าเริงเวลาได้อยู่ใกล้พวกเขาต่อหน้าแฟนคุณดู อย่าหว่านเสน่ห์จนเกินงาม แค่กอดพวกเขาหลวมๆ เวลาที่เจอกันและชมสไตล์การแต่งตัวของพวกเขา คุณอาจจะลองบอกแฟนหนุ่มของคุณดูว่า "คุณน่าจะตัดผมแบบเพื่อนคนนั้นคนนี้นะ" หรือ "ฉันชอบเสื้อผ้าของเพื่อนคนนี้มากเลย คุณควรแต่งแบบนี้บ่อยขึ้นนะ" บางทีแฟนของคุณอาจจะชอบกินคุกกี้ช็อคโกแลตชิพที่คุณทำมากหรืออาจจะสนใจเบสบอลสุดๆ แทนที่จะทำของโปรดให้เขาทานหรือซื้อตั๋วชมกีฬาสุดโปรดให้เขา อบขนมให้คนอื่นและไปทำกิจกรรมต่างๆ กับคนอื่นแทน อาจจะไม่ต้องเป็นกับชายอื่นก็ได้ แต่ถ้าได้ก็จะช่วยได้เยอะเหมือนกัน!  หากคุณอบคุกกี้ให้คนอื่น ส่งข้อความไปหาเขาแล้วบอกว่า "คุกกี้อบใหม่ร้อนๆ" พร้อมแนบรูปคุกกี้ไปด้วย แล้วถ้าเขาถามถึง คุณก็บอกไปว่าคุณอบไปให้คนนั้นคนนี้ แล้วถ้าเขาถามว่ามีเหลือไหม ก็บอกไปเลยว่าไม่มี หากแฟนของคุณสนใจกีฬาสุดๆ ก็ซื้อตั๋วแล้วไปดูการแข่งขันกับคนอื่น จากนั้นก็ส่งรูปหรือสแนปแชทตอนที่คุณชมกีฬาอยู่ไปให้เขา พยายามทำกิจกรรมเหล่านี้กับคนที่สนใจกิจกรรมที่คุณไปดูจริง ๆ จะได้ไม่ดูโจ่งแจ้งเกินไปว่าคุณจงใจไม่ชวนแฟนไปด้วย วิธีการอีกหนึ่งอย่างที่ได้ผลในการดึงดูดความสนใจจากแฟนหนุ่มก็คือการทำตัวให้ดูดี ลองเปลี่ยนทรงผม สไตล์การแต่งตัว หรือเริ่มออกกำลังกายเพื่อที่ร่างกายจะได้กระชับ สิ่งที่สำคัญที่สุดคือการที่คุณดูมั่นใจและรู้สึกแบบนั้นจริงๆ เพราะความมั่นใจในตัวผู้หญิงคือสิ่งที่ดึงดูดใจผู้ชายที่สุดแล้ว  เปลี่ยนทรงผม. เปลี่ยนทรงผมให้ดูทันสมัยและเซ็กซี่ขึ้น เล็มหรือไม่ก็ต่อผมดู ย้อมสีผมให้ต่างไปจากเดิมสุดๆ หรือแค่ทำไฮไลต์นิดหน่อย ม้วนผมหากปกติแล้วคุณไว้ผมตรง หรือยืดผมตรงหากปกติแล้วคุณผมหยิก ซื้อเสื้อผ้าเซ็กซี่ๆ เช่น กางเกงขาสั้น เดรสรัดรูป เสื้อตัดครึ่งตัว กางเกงยีนส์ทรงสกินนี่และรองเท้าส้นสูง ผู้ชายบางคนคิดว่าชุดออกกำลังกายก็เซ็กซี่ไม่หยอก หรือคุณจะเลือกฉีกไปอีกทางโดยแต่งตัวด้วยเสื้อผ้าที่ดูดีมีคลาสและนำสมัยก็ได้ แสดงให้เขาเห็นว่าคุณมั่นใจในรูปร่างและตัวตนของตัวเองนะ เปลี่ยนสไตล์การแต่งหน้า ลองแต่งตาแบบสโมคกี้อายด้วยดินสอเขียนขอบตาสีดำ และใช้อายชาโดว์สีเทาเฉดที่ต่างไปจากเดิมหากปกติแล้วคุณแต่งหน้าเบาๆ หรือหากปกติคุณแต่งหน้าจัดอยู่แล้ว ลองแต่งสไตล์เป็นธรรมชาติที่สนับสนุนจุดเด่นของคุณแทน หากแฟนของคุณทำให้คุณหึงและไม่ใส่ใจคุณ พูดคุยกับเขาเรื่องนี้ซะ อย่ากล่าวหาเขา แต่พยายามคุยกับเขาอย่างคนที่เป็นผู้ใหญ่ ว่าสิ่งที่เขาทำส่งผลต่อความรู้สึกที่คุณมีต่อความสัมพันธ์ของคุณทั้งคู่อย่างไร คุยกับเขาตอนที่เขาดูสงบและใจเย็น คุณคงไม่อยากคุยเรื่องหนักๆ กับเขาตอนที่เขาเพิ่งผ่านวันอันเลวร้ายมาหรอกใช่ไหม ความสัมพันธ์เป็นเรื่องของคนสองคน ประกอบไปด้วยการประณีประนอมและบางครั้งอาจจะถึงขั้นต้องยอมสละบางอย่างให้อีกคน หากคุณรู้สึกว่าตัวเองมีแต่ให้และให้แต่แฟนของคุณกลับดูแลคุณไม่ดี อาจถึงเวลาแล้วที่คุณควรคิดเรื่องจบความสัมพันธ์ หากคุณรู้สึกว่าแฟนปล่อยปละละเลยหรือทำตัวห่างเหิน ก็บอกเขาไปเลยว่าคุณรู้สึกว่าไม่ค่อยได้รับการเอาใจใส่เท่าที่ควร สนับสนุนให้เขาแสดงความรักและหลงใหลในตัวคุณมากขึ้นยามอยู่ด้วยกัน แทนที่จะไปบังคับให้เขาทำแบบนั้น หากคุณคิดว่าเขาอาจจะเบื่อๆ เรื่องความสัมพันธ์ ใส่ความคิดสร้างสรรค์ลงไปในกิจกรรมที่คุณทำร่วมกันดู ทำสิ่งที่เขาชอบและรักษาความสัมพันธ์ให้มั่นคง อาจจะเป็นการดีหากคุณลองถามเขาว่าเขาเบื่อตัวคุณหรือแค่เบื่อความสัมพันธ์ที่ดำเนินไปกันแน่ คุณจะได้เข้าใจเขามากขึ้นและรู้ว่าจะเพิ่มสีสันให้ความสัมพันธ์ได้อย่างไร หากคุณรู้สึกว่าต้องแสดงออกอย่างใดอย่างหนึ่งเพื่อทำให้แฟนหึง นี่ถือเป็นสัญญาณไม่ดีแล้ว เพราะแปลว่าคุณไม่ได้สื่อสารอย่างตรงไปตรงมากับแฟนและความสัมพันธ์ของพวกคุณก็ชักจะไม่ราบรื่น ถึงแม้คุณจะประสบความสำเร็จในการทำให้แฟนหึง  คุณอาจจะเสี่ยงทำให้แฟนบอกเลิกแทนที่จะรู้สึกหลงใหลคุณมากกว่าเดิมก็ได้ หากคุณอยากให้เขาใส่ใจคุณ บอกเขาไปเลยว่าคุณต้องการให้เขาเอาใจใส่คุณมากขึ้น และคุณไม่สามารถทนอยู่ในความสัมพันธ์ที่มีแต่ฝ่ายเดียวที่ให้ใจได้ หากแฟนหนุ่มของคุณไม่สนใจคุณ อาจจะเป็นไปได้ว่าเขาหมดใจและรู้สึกไม่พอใจกับความสัมพันธ์นี้แล้ว พิจารณาความสัมพันธ์ของพวกคุณและดูว่าแฟนของคุณเป็นคนแบบไหนเพื่อที่จะได้รู้ว่าคุณควรจะพยายามรักษาความสัมพันธ์นี้ไว้หรือควรจะปล่อยให้จบไปดี
ใช้เวลากับเพื่อนมากขึ้น. ทำตัวสงบเยือกเย็น. รอก่อนตอบกลับ. ออกไปเที่ยวกับเพื่อนผู้ชาย. ทำสิ่งที่เขาชอบกับคนอื่น. เปลี่ยนแปลงตัวเองขนานใหญ่. จำไว้ว่าการสื่อสารเป็นเรื่องสำคัญ. อธิบายให้แฟนของคุณรู้ว่าคุณรู้สึกโดนละเลย. เลิกพยายามควบคุมอีกฝ่าย. จบความสัมพันธ์หากไปกันต่อไม่ไหว.
https://www.wikihow.com/Make-Your-Boyfriend-Jealous https://www.wikihow.com/Make-Your-Boyfriend-Jealous
Making Him Jealous Maintaing a Healthy Relationship